**VAS “Latvijas dzelzceļš” ārkārtas akcionāru sapulce**

24.11.2022.

**Par iepriekšēju piekrišanu VAS “Latvijas dzelzceļš”** **darbinieku atlīdzības noteikšanas svarīgākiem nosacījumiem.**

Pieņemtie lēmumi:

1.1. Pieņemt zināšanai VAS “Latvijas dzelzceļš” valdes 2022.gada 20.novembra vēstulē Nr. D-6.4.21/2031-2022 minēto apliecinājumu, ka piedāvātās izmaiņas darbinieku atlīdzības noteikšanas svarīgākajos nosacījumos nerada izdevumu pieaugumu VAS „Latvijas dzelzceļš” 2022.gada un 2023.gada budžetā;

1.2. Piekrist VAS “Latvijas dzelzceļš” valdes 2022.gada 17.oktobra lēmumam Nr.VL-1.6/334-2022 par “Noteikumi par darbinieku atlīdzības noteikšanas svarīgākiem nosacījumiem” apstiprināšanu.

**Par rīcību saistībā ar VAS “Latvijas dzelzceļš”** **maksātnespējas draudiem.**

Pieņemtie lēmumi:

2.1. Informēt VAS “Latvijas dzelzceļš” valdi un VAS “Latvijas dzelzceļš” padomi, ka saskaņā ar Ministru kabineta 2022.gada 15.novembra rīkojumu Nr.823 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” piešķirts finansējums 7 959 000 EUR apmērā, lai nodrošinātu normatīvajos aktos noteikto izdevumu kompensēšanu par valsts publiskās lietošanas dzelzceļa infrastruktūras izmantošanu dzelzceļa pasažieru pārvadājumiem, ko veic saistībā ar sabiedrisko pakalpojumu līgumu;

2.2. Informēt VAS “Latvijas dzelzceļš” valdi un VAS “Latvijas dzelzceļš” padomi, ka Finanšu ministrija nav iebildusi Ministru kabineta rīkojuma projekta “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” par finanšu līdzekļu piešķiršanu VAS “Latvijas dzelzceļš” finanšu līdzsvara nodrošināšanai par 2020.gadu - 6 503 000 EUR apmērā, tālākai virzībai;

2.3. Informēt VAS “Latvijas dzelzceļš” valdi un VAS “Latvijas dzelzceļš” padomi, ka Satiksmes ministrija ir sagatavojusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas nosūtīts Finanšu ministrijai saskaņošanai – par finanšu līdzekļu piešķiršanu VAS “Latvijas dzelzceļš” finanšu līdzsvara nodrošināšanai par 2021.gadu – 30 664 000 EUR apmērā;

2.4. Pieņemt zināšanai VAS “Latvijas dzelzceļš” valdes un VAS “Latvijas dzelzceļš” padomes sniegto informāciju, ka ar Ministru kabineta 2022.gada 15.novembra rīkojumu Nr.823 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” piešķirto finansējumu 7 959 000 EUR un Ministru kabineta rīkojuma projektu “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem”” par finanšu līdzekļu piešķiršanu VAS “Latvijas dzelzceļš” finanšu līdzsvara nodrošināšanai par 2020.gadu - 6 503 000 EUR apmērā VAS “Latvijas dzelzceļš” darbības nepārtrauktību spēj nodrošināt līdz 2023.gada janvāra beigām;

2.5. Pieņemt zināšanai VAS “Latvijas dzelzceļš” valdes un VAS “Latvijas dzelzceļš” padomes sniegto informāciju, ka, ja finansējums netiek piešķirts atbilstoši Publiskas personas kapitāla daļu un kapitālsabiedrību pārvaldības likuma 99.pantam un Komerclikuma 271.pantam, valdes pienākums vērsties pie akcionāra.

**Par VAS “Latvijas dzelzceļš” pamatkapitāla palielināšanu un grozījumiem statūtos.**

Pieņemtie lēmumi:

3.1. Pieņemt zināšanai VAS “Latvijas dzelzceļš” valdes sniegto informāciju par VAS “Latvijas dzelzceļš” pamatkapitāla palielināšanu un grozījumiem VAS „Latvijas dzelzceļš” statūtos;

3.2. Apstiprināt VAS “Latvijas dzelzceļš” pamatkapitāla palielināšanas noteikumus;

3.3. Apstiprināt VAS “Latvijas dzelzceļš” pamatkapitāla palielināšanu par 38 479 245 EUR (trīsdesmit astoņi miljoni četri simti septiņdesmit deviņi tūkstoši divi simti četrdesmit pieci eiro);

3.4. Apstiprināt VAS “Latvijas dzelzceļš” statūtu grozījumus:

 “Izteikt statūtu 4.punktu šādā redakcijā:

4. Sabiedrības pamatkapitāls ir EUR 327 621 636 (trīs simti divdesmit septiņi miljoni seši simti divdesmit viens tūkstotis seši simti trīsdesmit seši eiro), ko veido 327 621 636 akcijas.”;

3.5. Apstiprināt VAS “Latvijas dzelzceļš” statūtus jaunā redakcijā;

3.6. Uzdot VAS “Latvijas dzelzceļš” valdei normatīvajos aktos noteiktajā kārtībā iesniegt reģistrācijai komercreģistra iestādē valsts akciju sabiedrības “Latvijas dzelzceļš” pamatkapitāla palielināšanas noteikumus, statūtu grozījumus un statūtu tekstu jaunā redakcijā.